સ્નેહાએ જરા ક્ષોભ સાથે ઝંખવાયેલા સ્મિતસહ નીમાને કહ્યું, ‘એને મોબાઈલ પર વાત ચાલુ છે.’ નીમાએ હસીને કહ્યું, ‘ઇટ્સ ઓ.કે.સ્નેહા.’ અર્ધા કલાકની વાત ચીત પછી નીમાએ ઘરે જવા ઉઠતાં કહ્યું, ’બોલ, હવે તું ક્યારે મારા ઘરે આવે છે?’ સ્નેહાએ કહ્યું, ’આવીશ, આ ઘરનાં કામકાજમાંથી જરા ફ્રી થાઉં એટલે જરુર આવીશ.’ અને નીમા ગઈ. સ્નેહા શ્રુતિના બેડરુમમાં આવી. શ્રુતિ હજી પણ મોબાઈલમાં મગ્ન હતી. કદાચ ફ્રેંડ્સ સાથે ચેટીંગ કરી રહી હતી.